##### Projekts

LATVIJAS REPUBLIKAS MINISTRU KABINETS

2011.gada \_\_\_\_\_\_\_\_ Ieteikumi Nr.\_\_\_\_\_

Rīgā (prot. Nr.\_\_\_\_\_\_.§)

**Ieteikumi par kārtību, kādā valsts vai pašvaldības institūcija maksā par to amatpersonu un darbinieku darbu, kuras tieši iesaistītas starptautiskās sadarbības līgumu izpildē, kas noslēgti starp valsts vai pašvaldības institūciju un citu ārvalsts institūciju vai** **starptautisko tiesību subjektu**

Izdoti saskaņā ar

Valsts un pašvaldību institūciju

amatpersonu un darbinieku atlīdzības

likuma pārejas noteikumu 2.2 punktu

1. Šie ieteikumi nosaka kārtību, kādā valsts vai pašvaldības institūcija no līdzekļiem, kas iegūti no starptautiskās sadarbības līgumiem, maksā par to amatpersonu un darbinieku darbu, kuras tieši iesaistītas starptautiskās sadarbības līgumu, kas noslēgti tieši starp valsts vai pašvaldības institūciju un citu ārvalsts institūciju vai starptautisko tiesību subjektu, izpildē.

2. Ieteikumi neattiecas uz amatpersonām un darbiniekiem, par kuru darbu maksā no līdzekļiem Eiropas Savienības politiku instrumentu vai pārējās ārvalstu finanšu palīdzības līdzfinansētu projektu ietvaros, ja valsts vai pašvaldības institūcija attiecīgajā projektā ir finansējuma saņēmējs.

3. Amatpersonas (darbiniekus), kuras tiek iesaistītas starptautiskās sadarbības līgumu izpildē, nosaka ar institūcijas vadītāja rakstisku rīkojumu.

4. Starptautiskās sadarbības līguma izpildē iesaistītā amatpersona (darbinieks) un institūcijas vadītājs vienojas par laiku, kad tiek pildīti tiešie amata (darba) pienākumi un laiku, kad notiek darbs starptautiskās sadarbības līguma izpildē. Darba samaksa par amatpersonas (darbinieka) tiešo amata (dienesta, darba) pienākumu izpildi periodā, kad amatpersona (darbinieks) ir iesaistīta arī starptautiskās sadarbības līguma izpildē, tiek izmaksāta proporcionāli šo pienākumu izpildes laikam.

5. Amatpersonai (darbiniekam) darba samaksu (tai skaitā visus attiecināmos nodokļus un sociālās apdrošināšanas iemaksas) par darbu starptautiskās sadarbības līgumu izpildē, komandējuma izdevumus, kā arī citas projekta līgumā noteiktās izmaksas, sedz no līdzekļiem, kas iegūti no starptautiskās sadarbības līguma, atbilstoši šī līguma nosacījumiem.

6. Starptautiskās sadarbības līgumu izpildē iesaistītajai amatpersonai (darbiniekam) starptautiskās sadarbības līguma izpildes laikā tiek saglabāts amats (darba vieta) institūcijā.

##### Ministru prezidents V.Dombrovskis

Finanšu ministrs A.Vilks

2011.03.16. 14:39

296

Artemjeva 67095599

Ineta.Artemjeva@fm.gov.lv